open-index/open-wikipedia-markdown huggingface dataset:
जयवर्मन तिसरा

**जयवर्मन तिसरा** (; ?? - इ.स. ८७७) हा ख्मेर राजवंशाचा दुसरा सम्राट होता. या साम्राज्याच्या स्थापक दुसऱ्या जयवर्मनचा मुलगा असलेल्या या राजबद्दल इतिहासात कमी माहिती आढळते.

प्रासाद शकमधील वर्णनानुसार "एकदा हा हत्तींची शिकार करण्यास गेला असता हत्ती त्याच्या कचाट्यातून निसटला तेव्हा आकाशवाणी झाली की जर त्याने (जयवर्मनाने) अभयारण्ये उभारली तर त्याला तो हत्ती मिळेल."

जयवर्मनने इ.स. ८७५मध्ये इंद्रपूर (आताचे क्वांग नाम) येथे आपली राजधानी उभारली.

जयवर्मन इ.स. ८७७मध्ये मृत्यू पावला. याचा मृत्यू हत्तींचा पाठलाग करीत असताना झाला असावा अशी समजूत आहे.

याच्यानंतर इंद्रवर्मन पहिला ख्मेर सम्राटपदी आला.

## संदर्भ आणि नोंदी 
## इतर संदर्भ
* ब्रिग्स, लॉरेन्स पामर. *द एन्शियंट ख्मेर एम्पायर*. अमेरिकन फिलॉसोफिकल सोसायटीची कागदपत्रे, १९५१.
* हिगहॅम, चार्ल्स. *द सिव्हिलायझेशन ऑफ आंगकोर*.  युनिव्हर्सिटी ऑफ कॅलिफोर्निया प्रेस, २००१.

जयवर्मन|०३
वर्ग:इ.स. ८७७ मधील मृत्यू
ग्युंटर ग्रास

**ग्युंटर विल्हेल्म ग्रास** (जर्मन: Günter Wilhelm Grass; १६ ऑक्टोबर १९२७ - १३ एप्रिल २०१५) हा एक जर्मन लेखक, कवी, शिल्पकार, नाटककार होता. होता. १९९९ सालचे साहित्यातील नोबेल पारितोषिक मिळवणारा ग्रास जर्मनीमधील सर्वात प्रसिद्ध लेखकांपैकी एक मानला जात असे.

दुसऱ्या महायुद्धादरम्यान नाझी सैनिक राहिलेल्या ग्रासला १९४५ साली अमेरिकन सैन्याने अटक केले. १९४६ साली सुटका झाल्यानंतर ग्रासने १९५० च्या दशकामध्ये लिखाण सुरू केले. त्याने लिहिलेल्या अनेक कादंबऱ्या जगभर लोकप्रिय झाल्या होत्या.

१३ एप्रिल २०१५ रोजी ग्रासचे निधन झाले.

## बाह्य दुवे
*ग्रासचे साहित्य 

वर्ग:जर्मन लेखक
वर्ग:साहित्यातील नोबेल पारितोषिकविजेते
वर्ग:पुरुष चरित्रलेख
पहिला इंद्रवर्मन

**इंद्रवर्मन पहिला** () हा ख्मेर राजवंशाचा तिसरा सम्राट होता. इंद्रवर्मन इ.स. ८७७ ते इ.स. ८८९पर्यंत सत्तेवर होता. याची राजधानी हरिहरालय येथे होती. याने आपल्या कारकिर्दीमध्ये अनेक भव्य देवळे व इतर इमारती बांधल्या. याचबरोबर त्याने कंबोडियामध्ये अनेक सरोवरे व कालवे बांधले. यामुळे तेथे भातशेती करणे सोपे झाले. आपल्या राज्याभिषेकानंतर इंद्रवर्मनाने जाहीर केले की *मी पाच दिवसांच्या आत खणणे सुरू करेन.* त्याप्रमाणे त्याने इंद्रताटक हे त्यावेळचे सगळ्यात मोठे सरोवर बांधले. ३.८ किमी लांबी व ८०० मीटर रुंदीच्या या सरोवरात ७५ लाख घनमीटर पाणी साठवणे शक्य होते. आता हे सरोवर कोरडे आहे.

इंद्रवर्मन इ.स. ८८९मध्ये मृत्यू पावला. याच्यानंतर यशोवर्मन पहिला ख्मेर सम्राटपदी आला.

## संदर्भ आणि नोंदी 
## इतर संदर्भ
*
*
*

इंद्रवर्मन|०१
वर्ग:इ.स. ८८९ मधील मृत्यू
महाजनपदे

300px|इवलेसे|उजवे|सोळा महाजनपदे
वैदिक कालखंडाच्या उत्तरार्धात म्हणजेच इ.स.पूर्व १००० ते ५०० च्या दरम्यान भारतात काही राज्ये अस्तित्वात होती, त्यांना 'महाजनपदे' असे म्हणत. त्यात मुख्य अशी 'सोळा महाजनपदे' अस्तित्वात होती.

## सोळा महाजनपदे 
वर्ग:भारताचा इतिहास
वर्ग:महाजनपदे
शामराव ओक

**श्यामराव नीळकंठ ओक** (२७ जानेवारी, १९०७ - ??) हे एक मराठी लेखक होते. त्यांनी अनेक विनोदी आणि अन्य पुस्तके लिहिली.  ते एका जाहिरातसंस्थेत काम करीत असत. 

श्यामराव ओक हे पी.जी. वुडहाऊस, डेमन रनयॉन इत्यादी विनोदी कथाकारांचा चपखल मराठी अनुवाद करण्यात माहीर होते.

आनंद अंतरकरांनी 'रत्नकीळ' या पुस्तकात, शामराव ओक हे व्यक्तिचित्र रेखाटताना, त्यांना शामराई नावाच्या सुंदर बनाची उपमा दिली आहे. 

## शामराव ओक यांची पुस्तके
* अखिल भारतीय पीडित पति-मेळा (कथा, दीपावली २०००)
* अधूरी इकसठवीं सालगिरह (मूळ मराठी)
* गड्या अपुला गाव बरा (नाटक, इ.स. १९५९) (शेक्सपियरच्या 'ए कॉमेडी ऑफ एरर्स'चे मराठी रूपांतर)
* चोरबाजारांतील चिजा : तीस तऱ्हेवाईक गोष्टी  (कथासंग्रह)
* चौकोनी कुटुंब (कादंबरी?)
* जल जिज्ञासा (माहितीपर)
* धोत्र्याचे कळे (कथासंग्रह)
* परिहास ( चोरबाजारांतील चिजा : तीस तऱ्हेवाईक गोष्टी)
* बारानिशी
* मालगाडी (कादंबरी)
* विनोद बत्तीशी, (कथासंग्रह)
* शामराई (निबंधसंग्रह)
* भिडस्त माणूस (Oliver Goldsmith च्या A good natured man चे भाषांतर)

वर्ग:मराठी लेखक
वर्ग:इ.स. १९०७ मधील जन्म
वर्ग:पुरुष चरित्रलेख
जयवर्मन दुसरा

**दुसरा जयवर्मन** () (अंदाजे इ.स. ७७०–इ.स. ८५०) हा ख्मेर राजवंशाचा पहिला राजा होता.

सध्याच्या कंबोडिया देशातून बव्हंश आग्नेय आशियावर सत्ता असलेल्या या साम्राज्याची स्थापना या जयवर्मनने इ.स. ८०२मध्ये केली व पुढील सहाशे वर्षे हे साम्राज्य अस्तित्वात होते. त्याआधी कंबोडियामध्ये अनेक छोटी राज्ये व जहागिरी होत्या व त्यांच्यावर जावा साम्राज्याचे आधिपत्य होते. इ.स. ८०२मध्ये जयवर्मनने जावा साम्राज्याचा पराभव करून महेंद्रपर्वत या शहरात आपला राज्याभिषेक करवून घेतला..  आता *फ्नोम कुलेन* नावाने ओळखल्या जाणाऱ्या या पर्वतावर जयवर्मनला *चक्रवर्ती सम्राट* घोषित करण्यात आले. या वेळी त्याला कंबोज भाषेत *कम्राटेन जगद ता राजा* आणि संस्कृतमध्ये *देवराजा*ची विशेषणे दिली गेली. जयवर्मन काही काळ जावामध्ये राहिलेला होता. तेथील शैलेन्द्र राजवंशाने घेतलेल्या देवराजा विशेषणासारखे हे विशेषण होते ज्याद्वारे जयवर्मन आणि त्याच्या वंशजांना राज्य करण्याचा अबाधित अधिकार मिळाला.

सदोक काक थोम येथील देवळातील शिलालेखानुसार, जयवर्मनने महेन्द्र पर्वतावर हिरंदम नावाच्या ब्राम्हणाकडून राज्याभिषेक करवून घेऊन त्याद्वारे आपले देवराजत्व आणि चाक्रवर्त्य घोषित केले होते. अशा रीतीने  त्याने कंबोजवर एकछत्री राज्य स्थापन केले व ख्मेर साम्राज्याची सुरुवात केली.

जयवर्मन इ.स. ८५०मध्ये मृत्यू पावला. त्यानंतर त्याला परमेश्वर असे विशेषण देण्यात आले. त्याच्यानंतर त्याचा मुलगा तिसरा जयवर्मन सम्राट झाला.

## संदर्भ आणि नोंदी 
जयवर्मन ०२
वर्ग:इ.स. ७७० मधील जन्म
वर्ग:इ.स. ८५० मधील मृत्यू
कृष्णाजी गोविंद ओक

**कृष्णाजी गोविंद ओक शास्त्री** हे एक संस्कृत शिक्षक, व्याकरणकार, आणि संपादक  होते. ते जगन्नाथ शंकरशेट संस्कृत स्कॉलर होते. 

## कारकीर्द
ते पुण्याच्या न्यू इंग्लिश स्कूलमध्ये संस्कृतचे शिक्षक होते.   गीर्वाणलघुकोशकार जनार्दन विनायक ओक हे त्यांचे शिष्य होते.

त्यांनी 'Companion to Sanskrit grammar', 'Companion to Sanskrit composition' ही पुस्तके लिहिली. क्षीरस्वामीकृत अमरकोशटीकेचे त्यांनी संपादन केले. (कृष्णाजी गोविंद ओक संपादित क्षीरस्वामीकृत अमरकोशटीकेचा लोकमान्यांच्या गीतारहस्याच्या प्रकरण ८ मध्ये उल्लेख/संदर्भ आहे )

## संदर्भ
वर्ग:व्याकरणकार
वर्ग:मराठी संपादक
वर्षावा चोपिन विमानतळ

[250 px|इवलेसे|येथे थांबलेले [एर लिंगसचे एरबस ए३२१ विमान]]

**वर्झावा चोपिन विमानतळ**  ()  हा पोलंड देशाच्या वर्झावा शहरामधील प्रमुख विमानतळ आहे. वर्झावा शहराच्या ३७ किमी उत्तरेस असलेला हा विमानतळ प्रवाशांच्या संख्येनुसार पोलंडमधील सर्वात वर्दळीचा विमानतळ असून देशाच्या एकूण आंतरराष्ट्रीय वाहतुकीपैकी ४० टक्के प्रवासी वाहतूक येथूनच होते. 

१९३४ साली बांधला गेलेला हा विमानतळ दुसऱ्या महायुद्धादरम्यान बव्हंशी नष्ट झाला होता. युद्धानंतर येथे विमानसेवा पुन्हा सुरू झाली. २००१ साली ह्या विमानतळाला विख्यात पोलिश संगीतकार फ्रेदरिक शोपें ह्याचे नाव दिले गेले. वर्झावा चोपिन विमानतळावर एल.ओ.टी. पोलिश एरलाइन्स ह्या पोलंडच्या राष्ट्रीय विमान वाहतूक कंपनीचा हब आहे.

## संदर्भ
## बाह्य दुवे
* अधिकृत संकेतस्थळ

वर्ग:पोलंडमधील विमानतळ
विमानतळ
फोर सीझन्स हॉटेल (मुंबई)

**फोर सीझन्स हॉटेल, मुंबई** हे वरळी भागातील एक ऐशारामी हॉटेल आहे. हे हॉटेल टोरोंटो येथील फोर सीझन्स लक्झरी हॉटेल्सची एक शाखा आहे. या पंचतारांकित हॉटेलमध्ये २०२ सूट (एकाधिक खोल्यांची निवासस्थाने) आहेत तसेच भारतातील सर्वात उंच आणि मोकळी हवा असणाऱ्या या फोर सीझन हॉटेलच्या गच्चीवर बारची व्यवस्था आहे. फोर सीझन हॉटेलची भारतीय उपखंडातील ही पहिली मोठी गुंतवणूक आहे.

## इतिहास
फोर सीझन्स हॉटेल, मुंबईचे ३७ मजल्याचे बांधकाम इ.स. २००८ मध्ये पूर्ण झाले. या हॉटेलचे डिझाईन लोहान असोसिएट्सच्या जॉन अर्जरो या हाँग काँग मधील डिझाईनरने, तर आतील संरचना बिलकेम लिंक्स यांनी केली आहे. फोर सीझन हॉटेलचे बांधकाम भारतीय संस्कृतीमधील बारीक सारीक गोष्टींचा अभ्यास करून व त्या विचारात घेऊन केले होते.  
फोर सीझन हॉटेलचे बांधकाम १.५ वर्षात पूर्ण झाले त्यात प्रत्येक ८ दिवसांनी एक स्लॅब तयार होत होता. साधारणतः फोर सीझन हॉटेलची वास्तु एक वर्षाच्या आतच पूर्ण झाली. भारतातील सर्वात वेगाने तयार झालेल्या वास्तूंपैकी ही एक आहे. दिल्ली येथे राहाणारे श्री संजीव गर्ग, जी.एम. अहलुवालिया या कंत्राटदारांनी या वास्तूच्या कायदेशीर बाबी पूर्ण केलेल्या आहेत.

मुंबईच्या फोर सीझन हॉटेलमध्ये ही रेस्टॉरन्टे आहेत :-  
# कॅफे प्राटो अँड बार 
#      पूल डेक  
#      स्यान की

## फिटनेस सेवा
### व्यायामशाळा
हॉटेलमधील व्यायामशाळेत (जिममध्ये) अत्याधुनिक व्यायामाची साधने आहेत. यात कार्डियोव्हॅस्क्युलर तसेच इतर उपकरणांचा समावेश आहे. येथे योगासने शिकविण्यासाठी गुरू आहेत.
स्पा

### स्पा
या होटेलमध्ये ब्यूटीपार्लर तसेच मालिशकेंद्र आहे. येथे आपोहा मिजरा, ओजस, तुळा, मुक्त, थाई ब्लिस, कु.नए, सोल हार्मनी, हीलिंग हॉटस्टोन यांसारखे आयुर्वेदिक तसेच पाश्चात्य मालिशचे प्रकार उपलब्ध आहेत. याशिवाय येथे रोझानो फेररटी नावाचे केश कर्तनालय आहे.

## हाऊस कीपिंग
हॉटेलच्या हाऊस कीपिंग विभागाशी संपर्क साधून व हॉटेल मधील वेळांचे नियोजन करून अतिथीने आपले सूट सदैव स्वच्छ व आल्हाददायक करवून घ्यावेत.

## संदर्भ
वर्ग:मुंबईतील पंचतारांकित हॉटेल्स
कॉन्ककॅफ गोल्ड चषक

**कॉन्ककॅफ गोल्ड चषक** (CONCACAF Gold Cup; ) ही फिफाच्या कॉन्ककॅफ ह्या उत्तर अमेरिका, मध्य अमेरिका व कॅरिबियन ह्या भौगोलिक प्रदेशातील राष्ट्रीय पुरूष फुटबॉल संघांमध्ये खेळवली जाणारी एक फुटबॉल स्पर्धा आहे. दर दोन वर्षांनी ही स्पर्धा आयोजीत केली जाते. २०१५ पासून दोन गतविजेत्या संघांमध्ये एक बाद फेरीची लढत घेऊन त्यामधील विजेत्याला फिफा कॉन्फेडरेशन्स चषक स्पर्धेसाठी आमंत्रित केले जाईल.

१९९१ सालापासून चालू असलेल्या कॉन्ककॅफ गोल्ड चषकामध्ये आजवर मेक्सिकोने ६ वेळा, अमेरिकेने ५ वेळा तर कॅनडाने एकदा अजिंक्यपद मिळवले आहे. 

## इतिहास 
## संदर्भ 
## बाह्य दुवे 
*अधिकृत संकेतस्थळ 

 

वर्ग:उत्तर अमेरिका
वर्ग:फुटबॉल स्पर्धा
पनामा राष्ट्रीय फुटबॉल संघ

[250 px|इवलेसे|[पनामाचा ध्वज]]
**पनामा फुटबॉल संघ** (; फिफा संकेत: PAN) हा मध्य अमेरिकामधील पनामा देशाचा राष्ट्रीय पुरुष फुटबॉल संघ आहे. कॉन्ककॅफचा सदस्य असलेला पनामा सध्या फिफाच्या जागतिक क्रमवारीमध्ये ५३ व्या स्थानावर आहे. पनामाने प्रथमच २०१८ फिफा विश्वचषक स्पर्धेसाठी पात्रता मिळवली. पनामा आजवर ६ कॉन्ककॅफ गोल्ड चषक स्पर्धांमध्ये खेळला आहे व २००५ आणि २०१३ साली त्याने उपविजेतेपद मिळवले होते.

## बाह्य दुवे
*अधिकृत संकेतस्थळ

फुटबॉल संघ
वर्ग:उत्तर अमेरिकेमधील राष्ट्रीय फुटबॉल संघ
वर्ग:कॉन्ककॅफ
कॅनडा फुटबॉल संघ

**कॅनडा फुटबॉल संघ** हा उत्तर अमेरिकेतील कॅनडा देशाचा राष्ट्रीय फुटबॉल संघ आहे. फिफाच्या कॉन्ककॅफ ह्या प्रादेशिक मंडळाचा सदस्य असलेला कॅनडा सध्या फिफाच्या जागतिक क्रमवारीमध्ये ११४ व्या स्थानावर आहे. कॅनडाने १९८६ सालच्या फिफा विश्वचषक व २००१ सालच्या फिफा कॉन्फेडरेशन्स चषक स्पर्धांसाठी पात्रता मिळवली होती. कॅनडा आजवर १२ कॉन्ककॅफ गोल्ड चषक स्पर्धांमध्ये खेळला आहे व २००० साली त्याने विजेतेपद मिळवले होते. १९०४ उन्हाळी ऑलिंपिक स्पर्धेमध्ये कॅनडा संघाने सुवर्णपदक मिळवले होते.

## बाह्य दुवे
*अधिकृत संकेतस्थळ

फु
वर्ग:उत्तर अमेरिकेमधील राष्ट्रीय फुटबॉल संघ
वर्ग:कॉन्ककॅफ
मुहम्मदू बुहारी

**मुहम्मदू बुहारी** ( १७ डिसेंबर १९४२ १३ जुलै २०२५ रोजी लंडनमध्ये निधन झाले. ) हा आफ्रिकेतील नायजेरिया देशाचा नवनिर्वाचित राष्ट्राध्यक्ष आहे. मार्च २०१५ मध्ये झालेल्या अध्यक्षीय निवडणुकीमध्ये बुहारीने विद्यमान अध्यक्ष गुडलक जॉनाथनचा २५ लाखांहून अधिक मताधिक्याने पराभव केला. बुहारी २९ मे २०१५ रोजी राष्ट्राध्यक्षपदाची शपथ घेईल.

नायजेरियाचा लष्करी अधिकारी असलेल्या बुहारीने डिसेंबर १९८३ मध्ये एका लष्करी बंडाद्वारे नायजेरियाची सत्ता बळकावली होती. ऑगस्ट १९८५ मध्ये बुहारीला सत्तेवरून हटवून १९८८ पर्यंत बेनिन सिटीमध्ये तुरुंगात डांबण्यात आले. २०३ सालापासून अध्यक्षीय निवडणुका लढवणारा बुहारी अखेर २०१५ साली अध्यक्षपदी निवडून आला.

## हे सुद्धा पहा
*जगातील देशांच्या राष्ट्रप्रमुख व सरकारप्रमुखांची यादी

## बाह्य दुवे
*वैयक्तिक संकेतस्थळ 

वर्ग:नायजेरियाचे राष्ट्राध्यक्ष
सुरिनाम राष्ट्रीय फुटबॉल संघ

[250 px|इवलेसे|[सुरिनामचा ध्वज]]
**सुरिनाम फुटबॉल संघ** (फिफा संकेत: SUR) हा दक्षिण अमेरिकामधील सुरिनाम देशाचा राष्ट्रीय पुरुष फुटबॉल संघ आहे. कॉन्ककॅफचा सदस्य असलेला सुरिनाम सध्या फिफाच्या जागतिक क्रमवारीमध्ये १६१ व्या स्थानावर आहे. सुरिनामने आजवर एकाही फिफा विश्वचषक अथवा कॉन्ककॅफ गोल्ड चषक स्पर्धांसाठी पात्रता मिळवलेली नाही.

दक्षिण अमेरिकेमध्ये असतानाही कॅरिबियन उपमंडळात समावेश करण्यात आलेला सुरिनाम हा तीनपैकी एक (इतर दोन:  व फ्रेंच गयाना) संघ आहे.

## बाह्य दुवे
*अधिकृत संकेतस्थळ

फुटबॉल संघ
वर्ग:दक्षिण अमेरिकेमधील राष्ट्रीय फुटबॉल संघ
वर्ग:कॉन्ककॅफ
व्हात्स्लाफ हावेल विमानतळ प्राग

[250 px|इवलेसे|येथून उड्डाण करणारे [कोरियन एअरचे बोईंग ७७७ विमान]]

**व्हात्स्लाफ हावेल विमानतळ**  ()  हा चेक प्रजासत्ताक देशाच्या प्राग शहरामधील प्रमुख विमानतळ आहे. प्राग शहराच्या १० किमी पश्चिमेस असलेला हा विमानतळ प्रवाशांच्या संख्येनुसार चेक प्रजासत्ताकमधील सर्वात वर्दळीचा विमानतळ असून युरोपियन संघात नव्याने सामील झालेल्या देशांमध्ये तो सर्वात वर्दळीचा विमानतळ आहे. 

१९३७ साली बांधल्या गेलेल्या ह्या विमानतळाला २०१२ साली चेक प्रजासत्ताकाचा पहिला राष्ट्राध्यक्ष व्हात्स्लाफ हावेल ह्याचे नाव दिले गेले. प्राग विमानतळावर चेक एरलाइन्स ह्या चेक प्रजासत्ताकाच्या राष्ट्रीय विमान वाहतूक कंपनीचा हब आहे.

## संदर्भ
## बाह्य दुवे
* अधिकृत संकेतस्थळ

वर्ग:चेक प्रजासत्ताकमधील विमानतळ
विमानतळ
आंतरराष्ट्रीय मृदा वर्ष

२० डिसेंबर २०१३ रोजी संयुक्त राष्ट्रसंघाच्या ६८ व्या सर्वसाधारण सभेने सन २०१५ हे **आंतरराष्ट्रीय मृदा वर्ष म्हणून** घोषित करण्यात आले आहे. एक इंच सुपीक माती तयार होण्यासाठी किमान ५०० ते १००० वर्षे लागतात. परंतु मागील काही वर्षांच्या मानवी विकासात माणसाने माती हा पर्यावरणीय घटक दुर्लक्षित राहिला आहे. दरवर्षी कित्येक टन माती डोंगर उतारावरून वाहून जाते. 

वर्ग:शेतीशास्त्र
सेल्ता दे व्हिगो

**रेआल क्लब सेल्ता दे व्हिगो** () हा स्पेनच्या व्हिगो शहरामधील एक फुटबॉल क्लब आहे. १९३१ साली स्थापन झालेला सेल्ता आजवर अनेक हंगामांमध्ये ला लीगा स्पर्धेत खेळला आहे. २००३-०४ युएफा चँपियन्स लीगमध्ये सेल्ताला प्रवेश मिळाला होता.

## बाह्य दुवे
*अधिकृत संकेतस्थळ

वर्ग:स्पॅनिश फुटबॉल क्लब
अनुष्टुप छंद

**अनुष्टुप छंद** हा एक वार्णिक छंद आहे. संस्कृत साहित्यात याचा उपयोग सहसा आढळतो. श्रीमद्भग्वद्गीता, श्रीसूक्त, गायत्री कवच, विष्णु सहस्रनाम, इ. रचना या छंदात बद्ध आहेत. वाल्मिकींनी आपल्या कायाकल्पानंतर उच्चारलेले पहिले वाक्य अनुष्टुप छंदात असल्याची आख्यायिका आहे.

वर्ग:छंद
शरद जोशी (कवी)

**शरद जोशी** (२१ मे, इ.स. १९३१:उज्जैन, मध्य प्रदेश, भारत - ५ सप्टेंबर, इ.स. १९९१)  हे एक हिंदी लेखक, विनोदी लेखक, कवी व वृत्तपत्राचे स्तंभलेखक होते. 

## शरद जोशी यांची साहित्य-संपदा
### विनोदी
* अतिथि! तुम कब जाओगे 
* आलोचना 
* एक भूतपूर्व मंत्री से मुलाकात
* जिसके हम मामा हैं
* रेल यात्रा 
* लोकायुक्त  
* १९६८-६९ के वे दिन 

वर्ग:हिंदी लेखक
वर्ग:इ.स. १९३१ मधील जन्म
वर्ग:इ.स. १९९१ मधील मृत्यू
यशोवर्मन पहिला

**यशोवर्मन पहिला** (ख्मेर:  ព្រះបាទយសោវរ្ម័នទី១) हा ख्मेर राजवंशाचा चौथा सम्राट होता. यशोवर्मन इ.स. ८८९ ते इ.स. ९१०पर्यंत सत्तेवर होता.

इवलेसे|180px|यशोवर्मनाच्या राज्यकालातील एक शिल्प
हा पहिला इंद्रवर्मन आणि त्याची राणी इंद्रादेवी यांचा मुलगा होता. इंद्रवर्मनने आपल्या पश्चात यशोवर्मनचा भाऊ राजा व्हावा अशी योजना केली होती. इंद्रवर्मनच्या मृत्यूनंतर यशोवर्मनाने आपल्या भावाशी युद्ध करून राजसत्ता मिळवली. आपल्याला सत्तेवर न येऊ देण्याची तजवीज केल्यामुळे त्यांच्यावर नाराज होऊन यशोवर्मनाने आपली सत्ता वडिलांच्या हक्काने नव्हे तर आईकडील पूर्वज, जे चेन्ला आणि फुनानचे राज्यकर्ते होते, त्यांच्या हक्काने असल्याचे दाखवले.

आपल्या राज्यकालाच्या पहिल्या वर्षात यशोवर्मनाने शंभर आश्रम बांधले. यात ऋषिमुनींना राहण्याची सोय तसेच राजा आपल्या राज्याच्या पाहणीसाठी निघालेला असताना त्याला निवाऱ्याची सोय होती. इ.स. ८९२मध्ये त्याने इंद्रतटक हे इंद्रवर्मनाने सुरू केलेले सरोवर पुढे बांधण्यास सुरुवात केली. याशिवाय त्याने आपल्या नवीन राजधानी यशोधरापूरजवळ यशोधरातटक नावाचे प्रचंड सरोवरही बांधायला सुरुवात केली.

## संदर्भ आणि नोंदी 
यशोवर्मन ०१
वर्ग:इ.स. ९१० मधील मृत्यू
वर्ग:पुरुष चरित्रलेख
ग्रानादा सी.एफ.

**ग्रानादा सी.एफ.** () हा स्पेनच्या ग्रानादा शहरामधील एक फुटबॉल क्लब आहे. १९३१ साली स्थापन झालेला ग्रानादा आजवर २१ हंगामांमध्ये ला लीगा स्पर्धेत खेळला आहे.

## बाह्य दुवे 
* अधिकृत संकेतस्थळ

वर्ग:स्पॅनिश फुटबॉल क्लब
वर्ग:ग्रानादा
आंतरराष्ट्रीय बाल अधिकार दिवस

युनोने २० नोव्हेंबर १९८९ या दिवशी जागतिक बाल अधिकार दिवस पाळण्याचे ठरवले. त्याप्रमाणे दर वर्षी २० नोव्हेंबर हा दिवस पाळला जातो.

मनाइएको हो । बालबालिकाको चासोका विषयलाई संघको 'चार्टर' मा अटाएर विश्वभरका केटाकेटीका सोच र उद्देश्यलाई समर्पित गरी यो दिवस मनाउन थालिएको हो ।
कांडेचोर

कांडेचोर (इतर नावे: काळमांजर , काळजा) हा एक सस्तन प्राणी आहे. 

## वर्णन 
कांडेचोर हा प्राणी मांसाहारी आणि निशाचर आहे. याचा रंग काळसर असतो. याच्या अंगावर काळे जाड केस असतात. त्याच्या अंगाएवढीच त्याची शेपटीही लांब असते.

## आढळ 
कांडेचोर हा प्राणी भारत, नेपाळ, भूतान, बांगलादेश, तसेच आग्नेय आशियाई देशांमध्ये आढळतो.

## रहिवास 
कांडेचोर हा प्राणी दिवसा झाडांच्या फांद्यांवर किंवा ढोलीत झोपतो. तो रात्री भक्ष्याच्या शोधात बाहेर पडतो.

## अन्न 
कांडेचोर हा प्राणी मुख्यतः गोड पदार्थ, फळे, किडे इ. खातो.

## जाती 
कांडेचोराच्या दोन जाती आढळतात. 
# काळा कांडेचोर
# तपकिरी कांडेचोर

वर्ग:सस्तन प्राणी
मानसी सप्रे

**मानसी सप्रे** या इंग्रजीत लेखन करणाऱ्या एक मराठी लेखिका आहेत.   त्यांच्या 'पुणे मर्डर क्रॉनिकल' या इंग्रजी कादंबरीने क्रॉसवर्ल्ड बेस्ट सेलर यादीत स्थान पटकावले आहे. 

मानसी सप्रे या मूळच्या सांगलीच्या  आहेत. त्यांचे वडील प्रा. अविनाश सप्रे हे वाङ्मयसमीक्षक आहेत तर आईचे नाव प्रतिमा सप्रे आहे.

## शिक्षण
सप्रे यांनी सांगलीच्या सिटी हायस्कूल, पुण्याच्या फर्गसन महाविद्यालयात, दिल्लीतील जवाहरलाल नेहरू युनिव्हर्सिटीतून आणि अमेरिकेतील नॉर्थ टेक्सास युनिव्हर्टीतून शिक्षण घेतले आहे.

## व्यवसाय
सप्रे यांनी हैदराबादमध्ये ईटीव्हीमध्ये प्रोग्रॅम प्रोड्यूसर म्हणून काम केले. त्यावेळी टेलिफिल्म आणि मालिकांचे लेखन ते निर्मिती पर्यंतची कामे त्यांनी केली. यानंतर मुंबईमध्ये यूटीव्हीमध्ये आणि लेबारा टेलिकम्युनिकेशन कंपनीत काम केले आहे.

## पुणे मर्डर क्रॉनिकल
मानसी सप्रे यांची पुणे मर्डर क्रॉनिकल ही कादंबरी पुण्याच्या पार्श्वभूमीवरील रहस्यकथा आहे. त्यात पुण्यासारख्या शहराची महानगराकडे वाटचाल होताना तेथील बदल आणि त्यातील धोके यात आहेत.

वर्ग:मराठी लेखिका
वर्ग:स्त्री चरित्रलेख
डेव्हिड हिल्बर्ट

**डेव्हिड हिल्बर्ट** (जर्मन: *David Hilbert* २३ जानेवारी १८६२ - १४ फेब्रुवारी १९४३) हा जर्मन गणितज्ञ होता. त्याला १९व्या व २०व्या शतकामधील सर्वात प्रभावशाली गणितज्ञांपैकी एक मानले जाते. बीजगणित व भूमितीमधील त्याचे संशोधन व प्रमेये जगभर वापरली जाऊ लागली.

## बाह्य दुवे 
* व्यक्तिचित्र

वर्ग:जर्मन गणितज्ञ
वर्ग:पुरुष चरित्रलेख
मणिपुरी

* मणिपुरी भाषा - मणिपूर राज्याची मैतेई भाषा
* मणिपुरी नृत्य - भारतीय नृत्यप्रकार
* विष्णुप्रिया मणिपुरी - मणिपूर राज्यात बोलली जाणारी भाषा

वर्ग:निःसंदिग्धीकरण पाने
ज्याँ सिबेलियस

**योहान ज्युलियस क्रिश्चन सिबेलियस** उर्फ **ज्याँ सिबेलियस** (; ८ डिसेंबर १८६५ - २० सप्टेंबर १९५७) हा एक फिनिश संगीतकार होता. सिबेलियसने रचलेल्या ७ सिंफनी तसेच अनेक कविता जगभर लोकप्रिय झाल्या होत्या. सिबेलियसला फिनिश संगीताचा जनक मानण्यात येते व दरवर्षी ८ डिसेंबर हा त्याचा जन्मदिवस फिनलंडमध्ये *फिनिश संगीत दिवस* म्हणून साजरा केला जातो. 

गुस्ताफ माहलर हा ऑस्ट्रियन संगीतकार सिबेलियसचा समकालीन व प्रतिस्पर्धी मानला जात असे.

## बाह्य दुवे 
*संकेतस्थळ 
*सिबेलिअस सोसायटी 

वर्ग:फिनिश संगीतकार
वर्ग:इ.स. १८६५ मधील जन्म
वर्ग:इ.स. १९५७ मधील मृत्यू
स्वाती सु. कर्वे

डॉ. **स्वाती सुहास कर्वे** या एक मराठी लेखिका आहेत. त्या पुण्याच्या माॅडर्न काॅलेजमध्ये पाच वर्षे मराठीचे अध्यापन करीत होत्या. त्यांची काही पुस्तके त्यांनी 'साहित्यप्रेमी भगिनी मंडळा'च्या 'स्त्री साहित्याचा मागोवा' या संशोधन प्रकल्पाच्या निमित्ताने लिहिली.

स्वाती कर्वे यांनी सकाळ, तरुण भारत ह्या वर्तमानपत्रांत आणि विपुलश्री व राजहंस ग्रंथवेध या मासिकांत लेखमाला लिहिल्या आहेत.

डाॅ. स्वाती कर्वे या एक उत्तम निवेदक आणि सूत्रसंचालक आहेत.

## पुस्तके 
* आठवणीतील पुस्तके
* १०१ कर्तृत्त्ववान स्त्रिया
* कलाकार भेटलेले न भेटलेले
* गंधर्वगाथा
* दशावतार सप्तचिरंजीव व पंचकन्या (कलकत्त्याच्या राष्ट्रीय संग्रहालयासाठी निवड)
* दळवींची नाटके : एक अंतर्वेध (१९९३)
* नाटककार दळवी (१९९१, एम.फिल.च्या प्रबंधाचे नाव)
* भारतीय सण आणि उत्सव
* लघुकादंबरीचे साहित्य स्वरूप (१९९६, पीएच.डी.च्या प्रबंधाचा विषय)
* सकाळ : वृत्तपत्र आणि वृत्तपत्र समूह
* सृजनरंग
* सोळा संस्कार : स्वरूप व अन्वयार्थ
* स्त्रियांची शतपत्रे (इ.स. १८५० ते इ.स. १९५०; संपादित) : या संशोधनासाठी स्वाती कर्वे यांना महाराष्ट्र फाऊंडेशनची शिष्यवृत्ती मिळाली होती.
* स्त्री-परिषदांचा इतिहास
* स्त्री विकासाचे नवे क्षितिज
* स्त्री विकासाच्या पाऊलखुणा (संपादित)
* हिमालय दर्शन (प्रवास वर्णन)

## पुरस्कार 
* आदर्श शिक्षक म्हणून तीन वेळा सन्मानित
* पुण्यातील साहित्यप्रेमी भगिनी मंडळातर्फे - डॉ. स्वाती कर्वे यांच्या ’लघुकादंबरीचे साहित्यरूप’ या ग्रंथाला, डॉ. ह.वि. इनामदार पुरस्कार.
* 'भारतीय सण आणि उत्सव' या पुस्तकाची कलकत्त्याच्या राष्ट्रीय संग्रहालयासाठी निवड; महाराष्ट्र राज्य खडू-फळा योजनेसाठी निवड)
* 'स्त्री विकासाच्या पाऊलखुणा' या पुस्तकाला महाराष्ट् सरकाराचा उत्तम साहित्यकृती पुरस्कार (२००५)

वर्ग:मराठी लेखिका
वर्ग:मराठी साहित्य यादी
वर्ग:स्त्री चरित्रलेख
जियोव्हानी पियेरलुईगी दा पालेस्त्रिना

**जियोव्हानी पियेरलुईगी दा पालेस्त्रिना** (; ३ सप्टेंबर १५२५ - २ फेब्रुवारी १५९४) हा रानिसां काळामधील एक इटालियन संगीतकार होता. धार्मिक संगीताचा जनक मानला गेलेल्या पालेस्त्रिनाने चर्चसाठी अनेक रचना तयार केल्या.

रोमजवळील पालेस्त्रिना नावाच्या गावात जन्मलेला जियोव्हानी १५३७ साली रोममध्ये दाखल झाला व येथेच त्याची कारकीर्द घडली. १५५१ साली पालेस्त्रिनाने लिहिलेल्या संगीत प्रार्थनांचे पुस्तक पोप ज्युलियस तिसरा ह्याल इतके आवडले की त्याने पालेस्त्रिनाला बासिलिका ऑफ सेंट पीटरचा प्रमुख संगीतकार नेमले. एखाद्या इटालियन व्यक्तीने असे पुस्तक लिहिण्याची ही पहिलीच वेळ होती. आपल्या करकिर्दीमध्ये पालेस्त्रिनाने शेकडो प्रार्थना व इतर धार्मिक संगीतप्रकारांच्या रचना केल्या.

## बाह्य दुवे 
* पालेस्त्रिनाच्या काही रचना 
* पालेस्त्रिना फाउंडेशन 

वर्ग:इटालियन संगीतकार
वर्ग:इ.स. १५२५ मधील जन्म
वर्ग:इ.स. १५९४ मधील मृत्यू
अँतोनियो मेउच्ची

**आंतोनियो सांती ज्युझेप्पे मेउच्ची** (; १३ एप्रिल १८०८ - १८ ऑक्टोबर १८८९) हा एक इटालियन शास्त्रज्ञ व संशोधक होता. इ.स. १८०८ साली इटलीच्या फ्लोरेन्स शहरात जन्मलेला मेउच्ची १८५० सालापासून मृत्यूपर्यंत न्यू यॉर्क शहराच्या स्टेटन आयलंड येथे वास्तव्यास होता. संशोधन व नवी उपकरणे शोधण्याची आवड असलेल्या मेउच्चीने १८५७ साली विद्युत चुंबकीय शक्तीवर चालणारे जगातील पहिले दळणवळण यंत्र बनवले. इ.स. १८७१ मध्ये त्याने हे यंत्र पेटंट करण्यासाठी अर्ज दाखल केला परंतु त्याच्या संशोधन अर्जामध्ये विद्युतचुंबकाचा उल्लेख नसल्यामुळे ह्या पेटंटला फारसे वजन मिळाले नाही. १८७६ साली अमेरिकन पेटंट कार्यालयाने अलेक्झांडर ग्रॅहॅम बेल ह्या ब्रिटिश शोधकाला दूरध्वनी निर्माण केल्याचे पेटंट मंजूर केले. आजही जगातील पहिला दूरध्वनी कोणी शोधून काढला ह्याबाबत अनेक मतभेद आहेत.

मेउच्ची प्रसिद्ध इटालियन सेनापती व राष्ट्रीय चळवळ पुरस्कर्ता ज्युझेप्पे गारिबाल्दी ह्याच्या जवळच्या मित्रांपैकी एक होता.

## बाह्य दुवे
*गारिबाल्दी-मेउच्ची संग्रहालय 

वर्ग:इटालियन शास्त्रज्ञ
वर्ग:पुरुष चरित्रलेख
प्रोटेस्टंट सुधारणा

[250 px|इवलेसे|[मार्टिन ल्युथरचा प्रोटेस्टंट सुधारणेमध्ये सिंहाचा वाटा होता]]
**प्रोटेस्टंट सुधारणा** (Protestant Reformation) ही ख्रिश्चन धर्मामधील एक चळवळ होती. मार्टिन ल्युथर, जॉन केल्व्हिन, हल्डरिश झ्विंग्ली व इतर अनेक सुधारकांनी ह्या चळवळीमध्ये भाग घेतला होता. १५१७ साली मार्टिन ल्युथरने आपल्या ग्रंथांमधून कॅथलिक चर्चवर घणाघाती टीका केली होती. हळूहळू ही चळवळ युरोपभर पसरली व जर्मनी, बाल्टिक व स्कॅंडिनेव्हिया प्रदेशांमध्ये ल्युथरन चर्च स्थापण्यात आली. फ्रान्स, नेदरलॅंड्स, स्वित्झर्लंड, हंगेरी इत्यादी राष्ट्रांमध्ये देखील सुधारवादी चर्च सुरू झाली. ह्यामध्येच प्रोस्टेस्टंट धर्माला चालना मिळाली. 

कॅथलिक चर्चने प्रोटेस्टंट धर्माचा प्रसार रोखण्यासाठी अनेक प्रयत्न केले. ह्यामध्येच तीस वर्षांच्या युद्धाची मुळे रोवली गेली.

## बाह्य दुवे
*विदागारातील माहिती

वर्ग:प्रोस्टेस्टंट धर्म
वर्ग:ख्रिश्चन धर्म
बिहू नृत्य

**बिहू नृत्य** हे आसाम राज्यातील प्रमुख लोकनृत्य आहे. आसामचे वैशिष्ट्य आणि संस्कृती असलेल्या बिहू उत्सवांच्या काळात हे नृत्य केले जाते.रोंगाली बिहू, काटी बिहू, माघ बिहू या उत्सवांच्या काळात बिहू नृत्याचे महत्त्व अनन्यसाधारण आहे.
एका गटात सादर केल्या जाणाऱ्या या नृत्यामध्ये बिहू नर्तक सहसा तरुण पुरुष आणि स्त्रिया असतात. ही नृत्य शैली वेगवान पावले आणि वेगवान हाताच्या हालचालींद्वारे वैशिष्ट्यीकृत आहे. नर्तकांचा पारंपारिक पोशाख रंगीबेरंगी असतो आणि लाल रंगाभोवती केंद्रित असतो, जो आनंद आणि उत्साह दर्शवतो.

## इतिहास 
या नृत्य प्रकाराची उत्पत्ती अज्ञात आहे, तथापि लोकनृत्य परंपरा आसाममधील कैवर्तास, देवरी, सोनोवाल कचारी, चुटिया, बोरोस, मिसिंग्स, राभास, मोरान आणि बोराहिस यांसारख्या विविध वांशिक गटांच्या संस्कृतीत नेहमीच महत्त्वपूर्ण राहिली आहे. विद्वानांच्या मते, बिहू नृत्याचा उगम प्राचीन प्रजनन पंथांमध्ये आहे जो लोकसंख्येच्या तसेच जमिनीची सुपीकता वाढवण्याशी संबंधित होता.
इवलेसे|लोकनृत्य सादर करताना तरुण आणि तरुणी, २०१९
इवलेसे|२०१२ सालचे एका खेड्यातील सादरीकरण

पारंपारिकपणे, स्थानिक शेतकरी समुदाय घराबाहेर, शेतात, चरांमध्ये, जंगलात किंवा नद्यांच्या काठावर, विशेषतः अंजिराच्या झाडाखाली नृत्य सादर करतात. आसाममधील तेजपूर आणि दरांग जिल्ह्यात सापडलेल्या ९ व्या शतकातील शिल्पांमध्ये बिहू नृत्याचे सर्वात जुने चित्रण आढळते. १४ व्या शतकातील चुटिया राजा लक्ष्मीनारायण यांच्या शिलालेखांमध्येही बिहूचा उल्लेख आहे.

## स्वरूप
या नृत्यात प्रामुख्याने युवक आणि युवती सहभागी होतात. या नृत्याला बिहू लोकगीतांची जोड दिलेली असते आणि त्यातून प्रेमभावनेचा आशय व्यक्त केला जातो.दैनंदिन आयुष्य, नवीन वर्ष यांच्याशी समबंधीत गीतेही गायली जातात.  या नृत्या चेहरा-या वरील हावभाव  हेही महत्त्वाचे मानले जातात. 
रोंगाली बिहू हा सर्जन शक्तीचा उत्सव मानला गेला आहे, त्यामुळे त्यादरम्यान केल्या जाणा-या नृत्यात ज्ञानेंद्रिये सुखावणा-या अशा काही हालचालींचा समावेश असतो.

आग्नेय आशिया आणि चीन मधील "ताई" नृत्यप्रकाराशी या नृत्याचे साधर्म्य असल्याचे काही अभ्यासक नोंदवतात.

## सादरीकरण 
इवलेसे|भिंतीवरील चित्रण
उत्सवादरम्यान मोकळी शेते, व्यासपीठे वा झाडांच्या रायांमध्ये हे नृत्य सादर केले जाते आणि आनंद घेतला जातो. 
इवलेसे

## प्रकार
गारो बिहू आणि खासी बिहू असे याचे दोन प्रकार आहेत.

## संदर्भ 
वर्ग:नृत्य
वर्ग:आसाम
रोझा लक्झेंबर्ग

**रोझा लक्झेंबर्ग** (, ; ५ मार्च १८७१ - १५ जानेवारी १९१९) ही पोलंडमधील ज्यू धर्मीय कुटुंबात जन्मलेली एक जर्मन तत्त्ववेत्ती, लेखिका, अर्थतज्ञ, क्रांतीकारी व मार्क्सवादी पुढारी होती. कट्टर समाजवादी विचार असलेल्या लक्झेंबर्गने पहिल्या महायुद्धकाळामध्ये जर्मनीत समाजवादाची पाळेमुळे रोवली. १९१८-१९ दरम्यान जर्मनीत घडलेल्या क्रांतीदरम्यान लक्झेंबर्ग व तिच्या काही सहकाऱ्यांची हत्त्या करण्यात आली.

## बाह्य दुवे 
*लक्झेंबर्गचे साहित्य

वर्ग:जर्मन तत्त्वज्ञ
वर्ग:जर्मन लेखक
वर्ग:स्त्री चरित्रलेख
गॅटविक विमानतळ

[250 px|इवलेसे|येथे उतर असलेले [एमिरेट्सचे बोईंग ७७७ विमान]]

**गॅटविक विमानतळ** (Gatwick Airport)  हा युनायटेड किंग्डम देशाच्या वेस्ट ससेक्स काउंटीमधील एक विमानतळ आहे. लंडन शहराच्या  दक्षिणेस स्थित असलेला हा विमानतळ प्रवाशांच्या संख्येनुसार लंडन हीथ्रोखालोखाल ब्रिटनमधील दुसऱ्या क्रमांकाच्या वर्दळीचा विमानतळ आहे.

## विमानकंपन्या आणि गंतव्यस्थाने 
## संदर्भ 
## बाह्य दुवे 
* अधिकृत संकेतस्थळ 

वर्ग:युनायटेड किंग्डममधील विमानतळ
वर्ग:लंडनमधील इमारती व वास्तू
वर्ग:लंडनमधील विमानतळ
जॉन कॅल्विन

**जाॅन कॅल्व्हिन** (फ्रेंच: John Calvin; १० जुलै १५०९, पिकार्दी, फ्रान्स - २७ मे १५६४, जिनिव्हा, स्वित्झर्लंड) हा प्रबोधन काळातील एक प्रमुख धर्मसुधारक होता. तो जन्माने फ्रेंच होता, पण त्याला तेथून हद्दपार करण्यात आल्याने तो स्वित्झर्लंडमध्ये जाऊन राहिला. जाॅन कॅल्व्हिन व्यवसायाने वकील होता. त्याने धर्मशास्त्र व तत्त्वज्ञानाचा सखोल अभ्यास करून 'ख्रिश्चन धर्मसंस्था' (Institutes of Christian Religion) हा ग्रंथ लिहिला. तसेच त्याने प्रोटेस्टंट पंथास तत्त्वज्ञानाची बैठक प्राप्त करून दिली. लोकांनी बायबल वाचावे, प्रवचने ऐकावीत, बायबलमधील वचनाप्रमाणे वर्तन करावे, सामुदायिक प्रार्थना कराव्यात, उत्सव, खेळ, समारंभ व नाच टाळावेत असे त्याचे मत होते. त्यामुळे लोक त्याला कर्मठ हुकुमशहा असे म्हणत. 

जाॅन कॅल्व्हिनने स्वीकारलेल्या प्रोटेस्टंट पंथाच्या शाखेस प्युरिटन असे म्हणले जाते. त्याच्या विचारांचा प्रभाव फ्रान्स, नेदरलॅंड, जर्मनी, हंगेरी, पोलंड, स्कॉटलंड इत्यादी देशांत दिसून येतो.

## बाह्य दुवे
*व्यक्तिचित्र

वर्ग:इ.स. १५०९ मधील जन्म
वर्ग:इ.स. १५६४ मधील मृत्यू
वर्ग:धर्मसुधारक
वर्ग:फ्रेंच व्यक्ती
हल्डरिश झ्विंग्ली

**हल्डरिश झ्विंग्ली** (; १ जानेवारी १४८४, ११ ऑक्टोबर १५३१) हा स्वित्झर्लंडमधील धर्मसुधारक होता. याने स्वित्झर्लंडमधील रोमन कॅथलिक धर्मसंस्थेविरूद्ध लढा दिला होता. त्याने धर्मगुरूंच्या दांभिक वर्तनावर टीका केली. आम्ही पोपला प्रमाण मानत नाही, बायबललाच प्रमाण मानतो अशी घोषणा त्याने केली. स्वित्झर्लंडमधील कॅलव्हिन पंथाचा तो संस्थापक होता. धर्मसंस्था एकाच पोपच्या अधिपत्याखाली राहू नये, ख्रिस्तीधर्मीयांचे प्रजासत्ताक बनावे असे त्याचे मत होते. त्याने कॅथॅालिक पंथाचा त्याग केला. त्यामुळे स्वित्झर्लंडमध्ये प्रोटेस्टंट पंथाचा प्रसार झाला. इ.स. १५३१ मध्ये कॅपेल येथे पोप व झ्विंग्लीच्या अनुयायांत झालेल्या लढाईत त्याचा मृत्यू झाला. जर्मनीच्या मार्टिन ल्युथर व फ्रान्सच्या जाॅन कॅल्व्हिन ह्यांच्यासमवेत झ्विंग्लीलाही प्रोटेस्टंट धर्माचा संस्थापक मानले जाते.  

## बाह्य दुवे
*व्यक्तिचित्र 

वर्ग:इ.स. १४८४ मधील जन्म
वर्ग:इ.स. १५३१ मधील मृत्यू
वर्ग:ख्रिश्चन धर्मसुधारक
वर्ग:स्विस व्यक्ती
सार्वजनिक उपलब्ध (विधी आणि न्यायव्यवहार)

Public Domain हा शब्द विधी आणि न्याय व्यवहारात ज्या एका पेक्षा अधिक अर्थांनी येतो त्यात 'अधिकृतपणे सार्वजनिकरित्या उपलब्ध असणे' या अर्थछटेचा समावेश आहे. कायद्यांच्या दृष्टीकोणातून पाहता, सार्वजनिकरित्या दृष्टीस पडलेली अथवा दृष्टीस पडणारी प्रत्येक गोष्ट सार्वजनिक असेल, सार्वजनिकरीत्या उपलब्ध असेल अथवा सार्वजनिक अधिक्षेत्रात असेल असे नाही. त्याच प्रमाणे सार्वजनिक उपलब्ध गोष्ट सार्वजनिक अधिक्षेत्रात म्हणजे सार्वजनिक मालकीची असेलच असे नाही.

## उदाहरणे
वर्ग:विधितत्त्वमीमांसा
वसंत लिमये

वसंत गोविंद लिमये (जन्म :नागाव, इ.स. १९२४;  - ७ एप्रिल, २०१५) हे  भारतीय स्वातंत्र्यलढा, संयुक्त महाराष्ट् चळवळ, अध्यापन, साहित्य, भटकंती, भाषांतर, छायाचित्रण अशा विधिध क्षेत्रांत मुशाफिरी करणारे एक मराठी व्यक्तिमत्त्व होते. 

लिमये साडेचार वर्षांचे असतानाच त्यांचे वडील गेले. त्यांची आजी, उमाआजी मोठी खंबीर होती. किरकोळ पेन्शनच्या आधारे तिने  ३-४ मुलांचे संगोपन केले. त्यांना कडव्या स्वाभिमानाचे आणि स्वावलंबनाचे बाळकडू उमाआजीकडूनच मिळाले. लिमये यांचे शिक्षण अलिबाग, पुणे व मुंबई येथे झाले. १९४८ च्या सुमारास त्यांनी रुईया कॉलेजातून गणितात एम.एस्सी. केले. 

## राजकीय कारकीर्द
वसंत लिमये यांच्यावर तरुणपणी मार्क्सिस्ट विचारांचा पगडा होता. त्यांनी पुण्यातील एस.पी.कॉलॆजसमोर १९४२ सालच्या आंदोलनात लाठ्या खाल्या. त्यावेळी त्यांना डोक्यावर उजवीकडे अडीच इंचांची खोक पडली.

(अपूर्ण)

वर्ग:अपूर्ण लेख
प्रोटेस्टंट पंथ

[250 px|इवलेसे|प्रोटेस्टंट चर्चच्या एका स्तंभावर कोरलेली [मार्टिन ल्युथर व जॉन केल्व्हिन ह्यांची शिल्पे]]
350 px|इवलेसे|जगाच्या नकाशावर प्रोटेस्टंट बहुसांख्यिक देश
**प्रोटेस्टंट** (Protestant) ही ख्रिश्चन धर्मामधील एक शाखा आहे. १६व्या शतकातील प्रोटेस्टंट सुधारणेमुळे प्रोटेस्टंट धर्म वाढीस लागला. रोमन कॅथलिक चर्चमधील अनेक चुका प्रोटेस्टंट धर्मामध्ये सुधारण्यात आल्याचे अनुयायांचे मत आहे.

मार्टिन ल्युथरने १५१७ साली जर्मनीमध्ये सुधारणा चळवळीस सुरुवात केली. फ्रान्समध्ये जॉन केल्व्हिन, स्वित्झर्लंडमध्ये हल्डरिश झ्विंग्ली इत्यादी सुधारकांनी प्रोटेस्टंटचा प्रसार केला. हळूहळू हा धर्म युरोपभर पसरला. सध्या जगात अंदाजे ८० कोटी प्रोटेस्टंट धर्मीय (एकूण ख्रिश्चनांच्या ४० टक्के) आहेत. अमेरिका, नेदरलँड्स, स्कॅंडिनेव्हियामधील सर्व देश, दक्षिण आफ्रिका इत्यादी अनेक प्रमुख देशांमध्ये प्रोटेस्टंट धर्मीय लोकांची संख्या कॅथलिक धर्मीयांपेक्षा अधिक आहे.
[250 px|इवलेसे|डावे|[जर्मनीच्या उल्म शहरामधील एक प्रोटेस्टंट चर्च]]


वर्ग:ख्रिश्चन धर्म
जॉन हस

**जॅान हस** (जन्म - इ.स. १३६९, मृत्यु - इ.स. १४१५) या जर्मनीतील प्राग विद्यापीठातील प्राध्यापकाने जॅान विक्लिफ पासून स्फूर्ती घेऊन धर्मसंस्थेवर जोरदार टीका केली. धर्मसंस्थेत सुधारणा घडवून आणणे अत्यंत गरजेचे आहे असे प्रतिपादन त्याने केले. या धर्मसुधारकाने बायबलचा खरा अर्थ लोकांच्यापुढे मांडला. त्याने ख्रिश्चन धर्मगुरूंचे दांभिक स्वरूप उजेडात आणले. त्याच्या प्रयत्नानेच धर्मसुधारणा चळवळ बोहेमिया प्रांतात पसरली. ख्रिश्चन धर्मगुरूंनी त्याच्या धर्माविरोधी विचारांबद्दल त्याला देहान्त प्रायश्चित्ताची शिक्षा दिली. इ.स. १४१५ मध्ये त्याला जिवंत जाळण्यात आले.

वर्ग:इ.स. १३६९ मधील जन्म
वर्ग:इ.स. १४१५ मधील मृत्यू
वर्ग:धर्मसुधारक
वर्ग:जर्मन व्यक्ती
फाहियान

**फाहियान** हा इसवी सनाच्या पाचव्या शतकातील एक चिनी बौद्ध भिक्खू होता. त्याने बौद्ध धर्माच्या अभ्यासासाठी तत्कालीन भारताचे म्हणजेच सध्याच्या भारत, तिबेट, नेपाळ, भूतान, बांगलादेश, पाकिस्तान, श्रीलंका इ. देशांचे भ्रमण केले होते. तो सम्राट चंद्रगुप्त दुसरा याच्या काळात भारतात आला होता. फाहियान सुमारे १४-१५ वर्षे भारतात भ्रमण करत होता. फाहियान याने गांधार, कनौज, कपिलवस्तू,  तक्षशिला, पेशावर, श्रावस्ती, पाटलीपुत्र, मथुरा, वैशाली, कुशीनगर इ. नगरांना भेटी दिल्या होत्या.

वर्ग:बौद्ध भिक्खू
वर्ग:चिनी लेखक
वर्ग:चिनी बौद्ध
भारतीय प्रताधिकार कायदा, १९५७ चे कलम २१

भारतीय प्रताधिकार कायदा, १९५७ चे कलम २१ अनुसार, 'कामाचे लेखक' विहीत नमुन्यात कॉपीराइट निबंधक यांना सूचना देऊन, अथवा जाहीर उद्घोषणे द्वारे सुद्धा, 'कामात समाविष्ट' सर्व अथवा अंशतः अधिकारांचा त्याग करू शकतात. भारतीय प्रताधिकार कायदा, १९५७ चे कलम ३० परवाने देण्यास अनुमती देते ज्यास कलम १९ची उपकलमे अंशतः लागू होतात. भारतीय प्रताधिकार कायदा, १९५७ चे कलम ७८ उपलम (२) क्लॉज (b) परवान्यांच्या स्वरूपाच्या बाबतीत केंद्रसरकारला नियम बनवण्यास अनुमती देते. असे नियम कॉपीराइट रूल्स २०१३ नियम क्रमांक ४ आणि ५ मध्ये नमुद केले गेले. यात , कॉपीराईट निबंधकांना अर्ज पाठवण्यासाठी Form I आणि प्रतिज्ञापत्राचे विहीत नमुने आणि प्रताधिकार त्यागाच्या जाहीर उद्घोषणेसोबत जोडावयाची माहिती दिली आहे.
 

* (अनुवाद)

:**२१.** प्रताधिकार त्यागाचा लेखकाचा अधिकार
::::(१)  'कामाचे लेखक' विहीत नमुन्यात कॉपीराइट निबंधक यांना सूचना देऊन,  अथवा जाहीर उद्घोषणे द्वारे, 'कामात समाविष्ट' सर्व अथवा अंशतः अधिकारांचा त्याग करू शकतील आणि की ज्या नंतर, उप-कलम ३ मधील तरतुदींच्या आधीन राहून, सूचनेच्या दिवसा पासून संपुष्टात येतील.

::::(२) उपकलम १ खाली सूचना प्राप्त झाल्यानंतर, कॉपीराइट निबंधक, त्यांना सुयोग्य वाटेल अशा पद्धतीने अधिकृत राजपत्रात आणि अशा इतर पद्धतीने प्रकाशित करवतील.

::::(२A) कॉपीराइट निबंधक अधिकृत राजपत्रात सूचना प्रकाशित झाल्यापासून चौदा दिवसांचे आत कॉपीराइट कार्यालयाच्या अधिकृत संस्थळावर सूचना देतील की, ज्या सूचनेची सार्वजनिकरित्या उपलब्धता, तीनवर्षेपेक्षा कमी असणार नाही.

::::(3) 'कामा'बद्दलच्या प्रताधिकारातील कोणतेही अधिकार पूर्ण अथवा अंशतः त्यागण्याने,  उपकलम (१) मध्ये नमुद संदर्भातील सूचना देण्याच्या तारखेस कोणत्याही व्यक्तीच्या प्रती विद्यमान असलेले कोणतेही अधिकार बाधीत होणार नाहीत.

भारतीय प्रताधिकार कायदा, १९५७ चे कलम २१चा इंग्रजी मसुदा
: 21. Right of author to relinquish copyright

::::(1) The author of a work may relinquish all or any of the rights comprised in the copyright in the work by giving notice in the prescribed form to the Registrar of Copyrights or by way of public notice[6thAmnd 29] and thereupon such rights shall, subject to the provisions of sub-section (3), cease to exist from the date of the notice.

::::(2) On receipt of a notice under sub-section (1), the Registrar of Copyrights shall cause it to be published in the Official Gazette and in such other manner as he may deem fit.

:"(2A) The Registrar of Copyrights shall, within fourteen days from the publication of the notice in the Official Gazette, post the notice on the official website of the Copyright Office so as to remain in the public domain for a period of not less than three years.”.

::::(3) The relinquishment of all or any of the rights comprised in the copyright in a work shall not affect any rights subsisting in favour of any person on the date of the notice referred to in sub-section (1).

## विशीष्टार्थ 
* copyright  प्रताधिकार

* काही पारिभाषिक शब्दार्थ संदर्भ :http://www.marathibhasha.org/ येथून

## विविध कायद्यांतर्गत संबंधीत कलमे 
* भारतीय प्रताधिकार कायदा, १९५७ चे कलम १९
* भारतीय प्रताधिकार कायदा, १९५७ चे कलम ३०
* कॉपीराइट रूल्स २०१३ नियम क्रमांक ४ आणि ५
### न्यायालयीन निकालांचे दाखला अभ्यास 
*उत्तरदायकत्वास नकार लागू

## हे सुद्धा पहा 
* साचा:Form I

वर्ग:भारतीय प्रताधिकार कायदा
बारोमास (चित्रपट)

बारोमास हा एक हिंदी चित्रपट आहे. तो सदानंद देशमुख यांच्या 'बारोमास' या कादंबरीवरून बनवला आहे.

## अधिक माहिती 
प्रदर्शन वर्ष : इ.स. २०१२ 
दिग्दर्शक : धीरज मेशराम
चित्रपटाची लांबी : १५० मिनिटे
पटकथा : धीरज मेशराम
संगीतदिग्दर्शक : रवींद्र जैन
भूमिका : सीमा विश्वास (शेवंतामाई), बेंजामिन गिलानी (सुभानराव), सुधीर पांडे (दगडू महाकाळ), देविका दप्तरदार (अलका), अलोक चतुर्वेदी (नथ्थू)

वर्ग:इ.स. २०१२ मधील हिंदी चित्रपट
बांडुंग

**बांडुंग** ही इंडोनेशिया देशाच्या पश्चिम जावा प्रांताची राजधानी व जकार्ता आणि सुरबया खालोखाल देशातील तिसऱ्या क्रमांकाचे मोठे शहर आहे. बांडुंग शहर जावा बेटाच्या पश्चिम भागात राजधानी जाकार्ताच्या १४० किमी आग्नेयेस समुद्रसपाटीहून २५२० फूट उंचीवर वसले आहे. सौम्य हवेचे ठिकाण म्हणून एक लोकप्रिय पर्यटनस्थळ असलेले बांडुंग काही काळाकरिता डच ईस्ट इंडीजचे राजधानीचे शहर होते.

## बाह्य दुवे 
* अधिकृत संकेतस्थळ 
* 

वर्ग:इंडोनेशियामधील शहरे
डेसिडीअरिअस इरॅस्मस

**डेसिडीअरिअस इरॅस्मस** (जन्म - इ.स. १४६९, मृत्यु - इ.स. १५३६) हा  हॅालंड मधील एक महान धर्मसुधारक होता. युरोपातील धार्मिक व सामाजिक चळवळीत त्याचे योगदान महत्त्वाचे आहे. इरॅस्मस हा धर्मशास्त्राचा गाढा अभ्यासक व मानवतावादी विचारवंत होता. त्याने 'मूर्खांची स्तुती' (In Praise of Folly) हा ग्रंथ लिहिला. त्याने तत्कालीन धर्मव्यवस्थेवर उपरोधक टीका केली. त्याच्या टीकेमुळे धर्मसंस्थेला अधिक हानी पोहोचली. तसेच त्याच्या लिखाणातून लोकजागृती घडून आली. त्याच्या प्रयत्नांमुळे युरोपातील धर्म सुधारणा चळवळीला स्फूर्ती मिळाली.

वर्ग:इ.स. १४६९ मधील जन्म
वर्ग:इ.स. १५३६ मधील मृत्यू
वर्ग:धर्मसुधारक
वर्ग:डच व्यक्ती
नागानो

**नागानो** () हे जपान देशामधील एक प्रमुख शहर आहे. हे शहर जपानच्या होन्शू बेटावर वसले असून ते नागानो ह्याच नावाच्या प्रांताची राजधानी आहे. सातव्या शतकामधील झेन्को-जी नावाच्या बौद्ध मंदिरासाठी नागानो प्रसिद्ध आहे. २०११ साली नागानोची लोकसंख्या सुमारे ३.८७ लाख होती.

नागानो हे १९९८ हिवाळी ऑलिंपिक स्पर्धेचे यजमान शहर होते. जपानच्या शिनकान्सेन द्रुतगती रेल्वेजाळ्यामधील होकुरिकू शिनकान्सेन हा मार्ग नागानोला राजधानी तोक्यो सोबत जोडतो.

## बाह्य दुवे
* अधिकृत संकेतस्थळ
*नागानो स्वागत कक्ष 
*

वर्ग:जपानमधील शहरे
*
वर्ग:नागानो प्रांत
मा.ग. पातकर

माधव ग. पातकर हे एक मराठी कवी आणि भावगीतकार होते. 

## मा.ग. पातकर यांनी लिहिलेली आणि गाजलेली भावगीते
* अंतरिंच्या अपुऱ्या आशा (गायिका - भानुमती कंस, संगीत दिग्दर्शक  गजानन वाटवे)
* जा रे चंद्रा तुडवित (गायक व संगीत दिग्दर्शक - गजानन वाटवे)
* त्रिभुवन पालक रघुवीर (गायक व संगीत दिग्दर्शक - गजानन वाटवे)
* दोन ध्रुवांवर दोघे आपण (गायक व संगीत दिग्दर्शक  गजानन वाटवे)
* मंगल घटिका आज उगवली (गायिका - सरस्वती राणे, संगीत दिग्दर्शक  श्रीधर पार्सेकर)
* विहीणबाई सांभाळा हो  (गायिका - सरस्वती राणे, संगीत दिग्दर्शक श्रीधर पार्सेकर)
* स्वप्न माझ्या जीविताचे (गायिका - मंजू दिवाण, संगीत दिग्दर्शक  गजानन वाटवे)

वर्ग:मराठी गायक
त्रिपिटक

इवलेसे|उजवे|गौतम बुद्ध

**त्रिपिटक** (पाली : **तिपिटक**) हा बौद्ध धर्मीयांचा प्रमुख व महत्त्वाचा धर्मग्रंथ आहे. इ.स.पू. १०० ते इ.स.पू. ५०० या दरम्यान, मौर्य राजवंशाच्या कार्यकाळात या ग्रंथांची निर्मिती झाली. त्रिपिटक हा ग्रंथ पाली भाषेत लिहिला गेलेला एक ग्रंथसमूह असून तो तीन पेट्यांत किंवा हिश्श्यांत विभागला गेला आहे. त्रिपिटकाचे तीन विभाग — विनयपिटक, सुत्तपिटक व अभिधम्मपिटक. या तीन पिटकांमुळे या ग्रंथाला 'त्रिपिटक' हे नाव पडले.

## तीन विभाग 
#विनयपिटक (संस्कृत व पाली)
#सूत्रपिटक (संस्कृत; पाली-सुत्तपिटक)
#अभिधर्मपिटक (संस्कृत; पाली-अभिधम्मपिटक)

### विनयपिटक 
विनयपिटकाचे एकूण पाच विभाग आहेत. यात बौद्ध संघाच्या व्यवस्थेचे नियम आहेत.
१. महावग्ग
२. चुलवग्ग
३. पाराजिक
४. पाचित्तिय
५. परिवार.

### सुत्तपिटक 
सुत्तपिटकाचे एकूण पाच विभाग आहेत. यात गौतम बुद्धांचा उपदेश आहे. 
(१) दिघ निकाय 
(२) मज्झिम निकाय 
(३) संयुत्त निकाय 
(४) अंगुत्तर निकाय 
(५) खुद्दक निकाय.

### अभिधम्मपिटक 
अभिधम्मपिटकाचे सात विभाग आहेत. त्यात बौद्ध तत्त्वज्ञानाचे वैज्ञानिक विवेचन केले आहे.
१. धम्मसंगणि
२. विभंग
३. धातुकथा
४. पुग्गलपञती
५. कथावत्थु
६. यमक
७. पट्ठान.

## हे सुद्धा पहा 
*बौद्ध साहित्य

## बाह्य दुवे 
संपूर्ण त्रिपिटके (देवनागरी लिपीत)


वर्ग:बौद्ध धर्म
वर्ग:बौद्ध ग्रंथ
वर्ग:धर्मग्रंथ
भानुमती कंस

भानुमती कंस ( - इ.स. १९६१) या एक मराठी शास्त्रीय संगीत गायिका होत्या. त्यांनी गायलेली काही मराठी भावगीते अजरामर झाली.

भानुमती कंस या मुंबईतील सेंट झेवियर कॉलेजातून द्विपदवीधर झाल्या होत्या आणि बी.आर. देवधरांकडे संगीत शिकत आणि शिकवत होत्या. दिसायला त्या अत्यंत रूपवान तर होत्याच, पण त्या एक टेनिस खेळाडूही होत्या.  देवधरांच्या वर्गात असताना भानुमतींना तेथे संगीत शिकायला येत असलेले  कुमार गंधर्व भेटले, आणि त्या दोघांनी २४ एप्रिल, १९४७ रोजी प्रेमविवाह केला. लग्नानंतर पाचच महिन्यांनी कुमार गंधर्व यांना क्षयाची बाधा असल्याचे निदर्शनाला आले.  शस्त्रक्रिया करून त्यांचे एक फुफ्फुस काढावे लागले आणि कोरड्या हवेसाठी कुमार आणि भानुमती देवासला आले.  उदरनिर्वाहासाठी भानुमती कंस या देवासच्याच एका शाळेत मुख्याध्यापिका म्हणून काम करू लागल्या. संसाराची सारी जबाबदारी त्यांच्यावरच पडली. 

भानुमती कंस यांनी आपल्या संगीताचे शिक्षण देवासला कुमार गंधर्व यांच्या मार्गदर्शनाखाली चालूच ठेवले. 

कुमारांच्या दुखण्यात पत्नी भानुमती यांनी त्यांची खूप सेवाशुश्रूषा केली. भानुमतींच्या मदतीने कुमार आजारातून बरे झाले आणि १९५३मध्ये आजारानंतरची त्यांची पहिली मैफल रंगली.   त्यांना १९५५ साली एक मुलगा झाला. तो पुढे गायक मुकुल शिवपुत्र म्हणून प्रसिद्ध झाला. भानुताईंचे १९६१मध्ये दुसऱ्या बाळंतपणात आकस्मिक निधन झाले.

भानुमतीच्या मृुत्यूनंतर कुमार गंधर्वांनी वसुंधरा श्रीखंडे यांच्याशी विवाह केला. 

इ.स. १९६५मध्ये कुमार गंधर्वांचा 'अनूपराग' नावाच्या पुस्तकाचा पहिला खंड प्रकाशित झाला. तो कुमारांनी भानुमती कंस यांना अर्पण केला आहे. या ग्रंथात १०७ पारंपरिक रागांतील १३६ चिजा आणि कुमारांनी स्वतः शोधलेल्या १७ साध्या व १२ मिश्र रागांची माहिती दिली आहे.

भानुमती कंस या कुमारांची प्रेरणा आणि ताकद होत्या. प्रबळ इच्छाशक्ती आणि भानुमतीसारख्या पत्नीची सेवा यामुळेच कुमार गंधर्व  जीवघेण्या दुखण्यातून बरे झाले होते. 

## भानुमती कंस यांनी गायलेली प्रसिद्ध भावगीते
* अंतरिंच्या अपुऱ्या आशा (कवी - मा.ग. पातकर, संगीत दिग्दर्शक - गजानन वाटवे)
* नदीकिनारी माझा गाव (कवी -  राजा बढे,  संगीत दिग्दर्शक - गजानन वाटवे)
* नयनी तिच्या आसू येतिल का

## अंतरिंच्या अपुऱ्या आशा
अंतरिंच्या अपुऱ्या आशा 
आकारुनि कधिं येतिल का? 
सांग माझ्या मानसींचीं 
भावफुलें कधिं फुलतिल का? ||१||
प्रकाश सरला जीवनाचा
दिव्य किरण तव प्रीतीचा
मार्ग माझ्या जीवनाचा 
कधीं सख्या उजळेल का? ||२||
काय जादू केली न कळे
वेड जिवाला तुझें लागलें
भिन्न अपुलीं दोन हृदयें
एकरूप कधिं होतिल का? ||३||

वर्ग:मराठी गायिका
वर्ग:इ.स. १९६१ मधील मृत्यू
सँड्रा बुलक

**सँड्रा बुलक** (;  २६ जुलै १९६४) ही एक अमेरिकन सिने अभिनेत्री आहे. १९८७ सालापासून हॉलिवूडमध्ये कार्यरत असणारी बुलक हॉलिवूडमधील सर्वाधिक मानधन असलेल्या अभिनेत्यांपैकी एक आहे. १९९४ सालच्या *स्पीड* ह्या लोकप्रिय चित्रपटामध्ये नायिकेची भूमिका करून बुलक प्रकाशझोतात आली. २००९ सालच्या *द ब्लाइंड साईड* ह्या चित्रपटामधील भूमिकेसाठी तिला ऑस्कर व गोल्डन ग्लोब पुरस्कार मिळाले.

२०१५ साली *पीपल्स* ह्या नियतकालिकाने बुलक हिला *जगातील सर्वात सुंदर स्त्री* असा किताब दिला.

## बाह्य दुवे
* 

वर्ग:अमेरिकन चित्रपट अभिनेते
वर्ग:अमेरिकन अभिनेत्री
वर्ग:ऑस्कर पुरस्कार विजेत्या अभिनेत्री
वर्ग:स्त्री चरित्रलेख
जी.के. दातार

जी.के. दातार हे एक मराठी गीतकार होते.

## ध्वनिमुद्रित गीते 
* ओळखली मी आपुल्या (गायिका - सरस्वती राणे, संगीत दिग्दर्शक - श्रीधर पार्सेकर)
* चल नाच नाच रे नंदकिशोरा (गायिका - लता मंगेशकर, संगीतकार - नागेश मसुते)
* प्रेमळ भाव तुझा मनीचा (गायक/संगीतकार - राम मराठे)
* श्याम मनोहर माझा (गायक/संगीतकार - राम मराठे)

वर्ग:मराठी कवी
वर्ग:पुरुष चरित्रलेख
नवी मुंबई महानगरपालिका परिवहन

300 px|इवलेसे|एन.एम.एम.टी.ची वातानुकुलित बस
**नवी मुंबई महानगरपालिका परिवहन** (Navi Mumbai Municipal Transport; संक्षेप: एन.एम.एम.टी.) ही महाराष्ट्र राज्याच्या नवी मुंबई शहरामधील एक परिवहन सेवा आहे. नवी मुंबई महानगरपालिकेद्वारे चालवली जाणारी ही सेवा २३ जानेवारी १९९६ रोजी सुरू झाली. २०१५ साली एन.एम.एम.टी.च्या ताफ्यातील ३०८ बसेस नवी मुंबईसह ठाणे, मुंबई, कल्याण-डोंबिवली, खारघर-तळोजे, पनवेल इत्यादी अनेक भागांमध्ये कार्यरत आहेत. एन.एम.एम.टी.द्वारे अनेक मार्गांवर वातानुकुलित बसेस देखील चालवल्या जातात.

## बाहय दुवे
*अधिकृत संकेतस्थळ

परिवहन
वर्ग:महाराष्ट्रामधील वाहतूक
वर्ग:नवी मुंबई मधील वाहतूक
मजूर पक्ष

**मजूर पक्ष** (Labour Party) हा युनायटेड किंग्डम देशामधील एक प्रमुख राजकीय पक्ष आहे. उदारमतवादी व सामाजिक लोकशाही ह्या तत्त्वांवर आधारित असलेला मजूर पक्ष आजवर अनेकदा सत्तेवर राहिला असून सध्याच्या घडीला तो ब्रिटनमधील प्रमुख विरोधी पक्ष आहे. हुजूर पक्ष हा ब्रिटनमधील दुसरा प्रमुख पक्ष आहे.

मजूर पक्षाची स्थापना इ.स. १९०० साली झाली.

## मजूर पक्षाचे पंतप्रधान
## बाह्य दुवे
*अधिकृत संकेतस्थळ

वर्ग:युनायटेड किंग्डममधील राजकारण
वर्ग:राजकीय पक्ष
प्रभाकर देशपांडे

परभणीचे प्रभाकर देशपांडे साखरेकर (जन्म : इ.स. १९४२) हे शेक्सपियरच्या साहित्यावर प्रेम करणारे एक मराठी लेखक आहेत. बी.ए झाल्यानंतर ते महाराष्ट्र सरकारच्या  पशुसंवर्धन विभागात काम करू लागले. आता  निवृत्त झाले आहेत.

## प्रभाकर देशपांडे यांचे शेक्सपियर-प्रेम
शेक्सपियरची ३७ नाटके, पण त्यात ओळी किती? ७३ वर्षांच्या प्रभाकरराव देशपांडे यांच्याकडे यांसह अशा सर्व बाबींची नोंद आहे.  शेक्सपियरच्या अशा अनेक गोष्टींसह त्यांच्या नाटकाचा कथानुवाद सोप्या पद्धतीने केलेल्या या 'शेक्सपियर'वेडय़ा माणसाचे साडेबाराशे पानांचे पाच खंड जागतिक ग्रंथदिनी (२३ एप्रिल २०१५ रोजी) प्रकाशित झाले.  शेक्सपियरने झपाटलेल्या परभणीच्या देशपांडे यांना नाटकातील म्हणींपासून ते पात्रांचे गाजलेले संवादही तोंडपाठ आहेत.
इंग्रजीतून कला विषयाची पदवी घेताना त्यांनी अभ्यासलेली मर्चंट ऑफ व्हेनिस व मॅकबेथ ही दोन नाटके त्यांना अस्वस्थ करीत होती. त्यानंतर प्रभाकर देशपांडे यांनी आणखी चार नाटके अभ्यासली व  पुढे एक कथा लिहिली. त्यानंतर जनशक्ती वाचक चळवळीच्या श्रीकांत उमरीकर यांनी  शेक्सपियरचा पूर्ण अभ्यासच करा, असा आग्रह धरला. देशपांडे एक एक नाटक  वाचू लागले. शेजारी डिक्शनरी असे. प्रत्येक शब्दाचा अर्थ नव्याने तपासायचा. बाजूला टिपणे काढायची. नंतर प्रभाकर देशपांडे यांनी शेक्सपियरच्या नाटकांची कथानके मराठीतून लिहायला सुरुवात केली. या नाटकांच्या कथानकांचा पहिला खंड ७ शोकांतिकांचा होता. पुढे देशपांडे 'शेक्सपियर'मय होऊन गेले. आणि शेक्सपियरच्या नाट्यकथानकांचे ५ही खंड लिहून झाले.

पहिल्या खंडात रसाळ, ओघवत्या शब्दांमध्ये कथन केलेल्या शेक्सपियरच्या सात नाट्यकृतींतील गोष्टी असे या पुस्तकाचे वर्णन करता येईल. या कथाखंडात शेक्सपियरच्या रोमिओ अँड ज्युलिएट, हॅम्लेट, ऑथेल्लो, किंग लियर, मॅकबेथ, ज्युलियस सीझर व ॲन्टनी अँड क्लिओपात्रा या सात शोकान्तिकांचा समावेश होता. आता पाचही खंड प्रकाशित झाले आहेत. 

ते खंड असे :- 

* खंड १ :
** रोमिओ अँड ज्युलिएट, हॅम्लेट, ऑथेल्लो, किंग लियर, मॅक्बेथ, ज्यूलियस सीझर, ॲंटनी अँड क्लिओपात्रा.
* खंड २ : सात सुखान्तिका
** अ‍ॅज यू लाईक इट, ट्वेल्फ्थ नाईट, मच अ डू अबाऊट नथिंग, अ मिड समर नाईट्स ड्रीम, द कॉमेडी ऑफ एरर्स, टेमिंग ऑफ श्ऱ्यू, द मर्चंट ऑफ व्हेनिस.
* खंड ३ : सात नाटके
** ऑल इज वेल दॅट एन्ड्ज वेल, मेझर फॉर मेझर, ट्रॉयलस अ‍ॅड क्रेसिडा, द मेरी वाईव्हज ऑफ विंडसर, लव्ह्ज लेबर्स लॉस्ट, द टू जंटलमन ऑफ व्हेरोना, टायटस अँड्रॉनिकस
* खंड ४ : आठ नाटके
** टायमन ऑफ अथेन्स, कोरिओलेनस, सिंबेलिन, पेरिक्लीज (द प्रिन्स ऑफ टायर), द विंटर्स टेल, द टेम्पेस्ट, किंग जॉन, हेन्री द एड्थ.
* खंड ५ : आठ ऐतिहासिक नाटके
** हेन्री द सिक्स्थ भाग १, हेन्री द सिक्स्थ भाग २, हेन्री द सिक्स्थ भाग ३, रिचर्ड द थर्ड, रिचर्ड दि सेकंड, हेन्री द फोर्थ भाग १, हेन्री द फोर्थ भाग २, हेन्री द फिफ्थ.

## प्रभाकर देशपांडे यांची अन्य पुस्तके
* जीवनसरिता (व्यक्तिचित्रण)
* हेही नसे थोडके (माहितीपर)

वर्ग:मराठी लेखक
गोदावरी एक्सप्रेस

**गोदावरी एक्सप्रेस** भारतातल्या आंध्र प्रदेशातील विशाखापट्टणम ते तेलंगणाच्या हैदराबाद या शहरांदरम्यान धावणारी दक्षिण मध्य रेल्वेची एक प्रसिद्ध व लोकप्रिय रेल्वेगाडी आहे. आंध्र प्रदेशातील पूर्व व पश्चिम गोदावरी जिल्ह्यांतील प्रदेशातून धावते म्हणून या रेल्वेचे नाव गोदावरी एक्सप्रेस ठेवलेले आहे.

## इतिहास
ही सेवा १ फेब्रुवारी, इ.स. १९७४ रोजी वाल्टेर–हैद्राबाद एक्सप्रेस नावाने सुरू झाली. तेव्हा या रेल्वेचे गाडी क्रमांक ७००७ व ७००८ होते. या गाडीस एक वाफेच्या इंजिन व १७ डबे जोडले जायचे. सन १९७५ साली या आगगाडी स्लीपरची सोय केली व जास्तीचे ५ डबे जोडले. या गाडीचा समळकोट ते राजमहेंद्री दरम्यानचा कमाल वेग ताशी ५० कि.मी. होता. त्यावेळी ही गाडी डीझेल इंजिनावर धावू लागली. सन १९९०मध्ये ही रेल्वे खूपच प्रसिद्ध झाल्याने या रेल्वेला आणखी दोन बोगी जोडल्या. त्या कारणाने २४ डबे असणारी भारतातील ही एक सर्वात लांब रेल्वे ठरली. पुढे या विशाखापट्टणम ते हैदराबाद लोहमार्गाचे विद्युतीकरण झाले व WAP 4 नावाच्या विजेच्या इंजिनावर ही रेल्वे धावू लागली. सन २०००मध्ये ही गाडी,  प्रथम वर्गाचे ६ वातानुकूलित डबे असणारी दक्षिण मध्य रेल्वेची पहिली रेल्वे ठरली. सन २०११मध्ये ही रेल्वे "गरीब रथ दुरन्तो ट्रेन" ह्या नावाने ओळखली जाऊ लागली आणि काही काळानंतर हिचे नाव गोदावरी (सुपरफास्ट) एक्सप्रेस झाले.

## प्रस्थान व आगमन वेळा
विशाखापट्टणम ते हैद्राबाद दरम्यान ही आगगाडी रोज धावते. या रेल्वेच्या वेळा खालीलप्रमाणे आहेत.

## मार्ग व स्थानक
विशाखापट्टणम ते हैद्राबाद दरम्यान एकीण १८स्थानके आहेत.

**टीप :** ही आगगाडी १ व २ क्रमांकाच्या  स्थानकांत प्रत्येकी ५ मिनिटे, ३ऱ्या, ४थ्या व ५व्या क्रमांकाच्या स्थानकांवर प्रत्येकी २ मिनिटे व त्यापुढील सर्व स्थानकांवर प्रत्येकी १ मिनिट थांबते.

## इतर सेवा
# शयनयान बोगीत चादरी, उशा व गरम कांबळी मोफत पुरविल्या जातात.
#  IRCTC मार्फत तिकिटाची ऑनलाईन बुकिंग व्यवस्था आहे.
#  प्रथम श्रेणी व द्वितीय श्रेणी वातानुकूलित बोगी आरामदायक, आवाजरहित, व स्वच्छ आहेत.
#  गाडीमध्ये ५० रु.त  जेवण, तसेच १०रु.त चहा, दूध, कॉफी मिळते.

## दुर्घटना
# सन 2011च्या दरम्यान, जुलै व ऑगस्ट मध्ये या रेल्वेच्या वातानुकूलित बोगीत दरोडा पडला होता. 
#  6 क्रमांकाच्या बोगीत बॉम्ब आहे अशी अफवा पसरवली होती.
#  वरंगळ जवळ घाणापुर येथे ही रेल्वे घसरली होती.
 
यामुळे रेल्वेने या गाडीच्या सुरक्षा व्यवस्थेत वाढ केलेली आहे.

## बोगींची रचना
या रेल्वे गाडीला WAP 7 विद्युत इंजिनसह २४ बोगी, त्यांतील ६ वातानुकूलित.

## रेल्वेचे प्रवास भाडे
दि. २-४-२०१२पासून या रेल्वेचे प्रवास भाडे दर खालील प्रमाणे आहेत :

## संदर्भ
वर्ग:भारतातील नामांकित रेल्वेगाड्या
नागेश मसुते

**नागेश मसुते** हे एक मराठी संगीतकार होते. 

## नागेश मसुते यांनी स्वरबद्ध केलेली गीते
* चल नाच नाच रे नंदकिशोरा (कवी - जी.के. दातार, गायिका - लता मंगेशकर)
* हसतेस अशि का मनी (कवी - राजा बढे, गायिका - लता मंगेशकर)

वर्ग:मराठी संगीतकार
वर्ग:पुरुष चरित्रलेख
पुरुषोत्तम नारायण फडके

पुरुषोत्तम नारायण फडके ऊर्फ फडकेशास्त्री (जन्म : कुध्रे -रत्‍नागिरी जिल्हा, १ मे १९१५;  - रत्‍नागिरी, २४ एप्रिल २०१५)  हे रत्‍नागिरीतील  संस्कृतचे एक गाढे अभ्यासक होते.  व्याकरणवाचस्पती दिगंबरशास्त्री जोशी काशीकर गुरुजी यांच्याकडे त्यांचे अध्ययन झाले होते.

## अध्ययन
पु.ना. फडके यांनी १९३२ ते १९४४ या एका तपात त्यांनी अत्यंत कठीण अशा परीक्षा उत्तीर्ण करून पुण्याच्या वेदशास्त्रोत्तेजक सभेची व्याकरणचूडामणी आणि काशीच्या संस्कृत विद्यापीठाची व्याकरणाचार्य अशा दोन पदव्या मिळविल्या. त्याशिवाय बडोदे आणि म्हैसूर संस्थानच्या व्याकरण परीक्षेत त्यांनी उच्च श्रेणी मिळविली.

## अध्यापन
फडकेशास्त्री यांनी रत्‍नागिरीच्या फाटक प्रशालेत १९४२ पासून शिक्षकी पेशा स्वीकारला. तेथे संस्कृत आणि प्राकृत (अर्धमागधी) या भाषांचे अध्यापन त्यांनी केले. तसेच १९४७ पासून संस्कृत पाठशाळेत प्रधानाध्यापकपदही त्यांनी भूषविले. या दोन्ही सेवांमधून ते १९७३ साली निवृत्त झाले. 

## धार्मिक उपक्रम
फडक्यांनी निवृत्तीनंतर आचरणास अत्यंत कठीण असे गायत्रीपुरश्चरण  केले. रत्‍नागिरीसह जिल्ह्यातील अनेक ठिकाणी विविध विधियुक्त स्वाहाकार, वेदांचे घनपाठ, वेगवेगळे याग आणि होम त्यांनी स्वतः पुढाकार घेऊन पार पाडले. 

## व्याख्याने व लेखन
फडके यांनी विविध विषयांवर दहा हजारांहून अधिक व्याख्याने दिली. सुबोध उपनिषत्सार आणि सुबोध योगवासिष्ठसार या प्रमुख ग्रंथांसह सहा पुस्तके त्यांनी लिहिली.

## सामाजिक कार्य
फडकेशास्त्रींनी शिक्षक कल्याण निधी, रत्‍नागिरी जिल्हा माध्यमिक शिक्षक पतपेढी, रत्‍नागिरी संचय सहकारी सोसायटी अशा संस्था स्थापन करून त्यांना पुढील काळात स्थर्य प्राप्त करून दिले.

## कौटुंबिक माहिती
पुरुषोत्तम नारायण फडके यांचे दोन्ही पुत्र उच्चविद्याविभूषित आहेत. लेखिका आशा गुर्जर ही त्यांची कन्या, तर लेखक रवींद्र गुर्जर हे त्यांचे जामात होत. 

वर्ग:संस्कृत भाषेमधील विद्वान